****

**ΤΜΗΜΑ ΚΤΗΝΙΑΤΡΙΚΗΣ**

**ΤΟΜΕΑΣ ΕΡΓΑΣΤΗΡΙΑΚΗΣ ΔΙΑΓΝΩΣΤΙΚΗΣ**

1. **ΥΓΙΕΙΝΗ ΚΑΙ ΑΣΦΑΛΕΙΑ ΤΩΝ ΦΟΙΤΗΤΩΝ ΣΤΟ ΕΡΓΑΣΤΗΡΙΟ ΜΙΚΡΟΒΙΟΛΟΓΙΑΣ ΚΑΙ ΠΑΡΑΣΙΤΟΛΟΓΙΑΣ ΚΑΙ ΚΩΔΙΚΑΣ ΚΑΛΗΣ ΕΡΓΑΣΤΗΡΙΑΚΗΣ ΠΡΑΚΤΙΚΗΣ**

**ΓΕΝΙΚΕΣ ΟΔΗΓΙΕΣ ΑΣΦΑΛΕΙΑΣ ΣΤΟ ΕΡΓΑΣΤΗΡΙΟ ΜΙΚΡΟΒΙΟΛΟΓΙΑΣ ΚΑΙ ΠΑΡΑΣΙΤΟΛΟΓΙΑΣ**

* + Απαιτείται η χρήση καθαρού και σε καλή κατάσταση προστατευτικού ρουχισμού (εργαστηριακή ρόμπα) στους χώρους του εργαστηρίου. Απαγορεύεται η έξοδος από το εργαστήριο με τον προστατευτικό ρουχισμό.
	+ Να γίνεται πλύση των χεριών πριν και μετά το πέρας των εργασιών, μετά τη χρήση της τουαλέτας και πριν την αναχώρηση από το εργαστήριο. Να γίνεται στέγνωμα των χεριών με υλικό μιας χρήσης.
	+ Να γίνεται χρήση γαντιών και προστατευτικών γυαλιών όταν το απαιτεί η εργασία.
	+ Να αποφεύγεται η ομιλία, ο βήχας κλπ κατά τη διάρκεια των εργασιών.
	+ Μακριά μαλλιά να μαζεύονται με κατάλληλο τρόπο για την αποφυγή φωτιάς ή παγίδευσης σε εργαστηριακό εξοπλισμό.
	+ Απαγορεύεται η χρήση υποδημάτων που αφήνουν ακάλυπτα τα πόδια στους χώρους του εργαστηρίου.
	+ Απαγορεύεται η κατανάλωση τροφών, ποτών και το κάπνισμα στους χώρους του εργαστηρίου.

**ΚΩΔΙΚΑΣ ΚΑΛΗΣ ΕΡΓΑΣΤΗΡΙΑΚΗΣ ΠΡΑΚΤΙΚΗΣ ΣΤΟ ΕΡΓΑΣΤΗΡΙΟ ΜΙΚΡΟΒΙΟΛΟΓΙΑΣ ΚΑΙ ΠΑΡΑΣΙΤΟΛΟΓΙΑΣ**

* Απαγορεύεται η πρόσβαση σε αναρμόδιο προσωπικό στους χώρους του εργαστηρίου.
* Το εργαστήριο να διατηρείται λιτό και απαλλαγμένο από άχρηστα υλικά.
* Οι χώροι του εργαστηρίου θα πρέπει να διατηρούνται καθαροί.
* Ντουλάπια και συρτάρια να καθαρίζονται και να μην υπάρχουν έντομα.
* Προσωπικά αντικείμενα να φυλάσσονται μακριά από το χώρο του εργαστηρίου (τσάντες, ρουχισμός κλπ).
* Όλες οι εργασίες να γίνονται με προστατευτικά γάντια μιας χρήσης.
* Τα όργανα που χρησιμοποιήθηκαν να καθαρίζονται επιμελώς.
* Τα πατώματα πρέπει να καθαρίζονται σε τακτά χρονικά διαστήματα και σε ειδικές περιπτώσεις π.χ. σπάσιμο γυάλινου υλικού που περιείχε μικροβιακή καλλιέργεια ή κάποιο διάλυμα αντιδραστηρίου, οξέος, βάσης θα πρέπει να ακολουθούνται συγκεκριμένες διαδικασίες για τον καθαρισμό και την απολύμανση.
* Απαγορεύεται η επαφή εργαστηριακών αντικειμένων με το στόμα.
* Τα εργαστηριακά δείγματα και διάφορα στερεά απορρίμματα να συλλέγονται στις κατάλληλες σακούλες και να καταστρέφονται με αποστείρωση με το πέρας των εργασιών προκειμένου με απορριφθούν σε συνήθη κάδο.
* Όλοι οι μικροοργανισμοί να αντιμετωπίζονται ως δυνητικά παθογόνοι ως προς την απόρριψή τους στο περιβάλλον.
* Υλικά που περιέχουν μικροβιακές καλλιέργειες να καταστρέφονται με αποστείρωση με το πέρας των εργασιών.
* Χημικά αντιδραστήρια να συλλέγονται σε κατάλληλες γυάλινες φιάλες και να παραδίδονται για απομάκρυνση με το πέρας των εργασιών.
* Τα χρησιμοποιημένα στόμια πιπετών να συλλέγονται και να αποστειρώνονται όταν χρησιμοποιούνται στο χειρισμό μικροβιακών καλλιεργειών.
* Οι ρυπάνσεις επιφανειών με μολυσμένα υγρά να αντιμετωπίζονται με καθαρισμό και απολύμανση.
* Ατυχήματα που οδηγούν σε ρύπανση επιφανειών με οξέα και βάσεις να αντιμετωπίζονται άμεσα και να γίνεται εξουδετέρωση της ουσίας.
* Τεμάχια γυαλιού και αιχμηρά αντικείμενα να απορρίπτονται σε χωριστούς κάδους.
* Στο εργαστήριο μικροβιολογίας και παρασιτολογίας μπορούν να χρησιμοποιηθούν μόνο μικροβιακές καλλιέργειες επιπέδου βιο-ασφάλειας 1.
* Η εργασία με αυτές τις καλλιέργειες μπορεί να γίνει σε ανοιχτό πάγκο ή σε θαλάμους βιολογικής ασφάλειας (νηματικής ροής) που διαθέτει το εργαστήριο.
* Φιάλες με αντιδραστήρια, διαλύματα κλπ, και τρυβλία με καλλιέργειες πρέπει να σφραγίζονται με πώματα ή να καλύπτονται.
* Κρίκοι ενοφθαλμισμού, λεπίδες και βελόνες πρέπει να αποστειρώνονται με καύση στον λύχνο Bunsen πριν και μετά τη χρήση τους. Όταν είναι εφικτό χρησιμοποιούνται αποστειρωμένοι κρίκοι μιας χρήσης.
* Ο λύχνος πρέπει να κλείνει με προσοχή και να παραμένει κλειστός όταν δεν χρησιμοποιείται.
* Σε εργασίες με λύχνο δεν πρέπει να υπάρχουν εύφλεκτα υλικά και χαρτιά γύρω και τα μαλλιά πρέπει να μαζεύονται για την αποφυγή ατυχήματος.
* Οι θάλαμοι νηματικής ροής δεν μπορεί να χρησιμοποιηθούν σαν απαγωγοί για τοξικές ή πτητικές ουσίες.
* Ο κάθε θάλαμος πρέπει να μπαίνει σε λειτουργία 5 λεπτά τουλάχιστον πριν την έναρξη της εργασίας
* Η επιφάνεια εργασίας του κάθε θαλάμου πρέπει να αποστειρώνεται πριν την εκτέλεση των εργασιών και μετά το πέρας τους, αφότου αφαιρεθούν τα αντικείμενα στο εσωτερικό του.
* Δεν πρέπει να εκτελούνται εργασίες με την υπεριώδη ακτινοβολία σε λειτουργία. Είναι ιδιαίτερα βλαβερή για τους οφθαλμούς.
* Τοποθετήστε ό,τι απαιτείται για την εργασία σας στο θάλαμο, μέσα σε αυτόν πριν την έναρξή της εργασίας.
* Μην τοποθετείτε αντικείμενα στις σχάρες του θαλάμου γιατί παρεμποδίζεται η είσοδος αέρα.
* Φοράτε πάντα την ποδιά εργαστηρίου και δουλεύετε σε βάθος τουλάχιστον 10 cm στο εσωτερικό του κάθε θαλάμου.
* Ο λύχνος που χρησιμοποιείται εντός του θαλάμου πρέπει να τοποθετείται στο πίσω μέρος του για την αποφυγή δημιουργίας στροβιλώδους ροής αέρα.
* Με το πέρας των εργασιών οι πάγκοι να καθαρίζονται με διαλύματα υποχλωριώδους οξέος (35 ppm active chlorine) ή αιθυλικής αλκοόλης (70%).
* Όλοι οι περιέκτες δειγμάτων θα πρέπει να φέρουν την κατάλληλη σήμανση.
* Όλες οι φιάλες με διαλύματα θα πρέπει να φέρουν την κατάλληλη σήμανση.
* Όλοι οι περιέκτες τοποθετούνται σφραγισμένοι στα ψυγεία.
* Τα τρυβλία με καλλιέργειες να σφραγίζονται με παραφίλμ και να τοποθετούνται σε πλαστικές σακούλες προκειμένου να αποθηκευτούν στο ψυγείο.
* Ό,τι αποθηκεύεται για συντήρηση στα ψυγεία θα πρέπει να συσκευάζεται προηγουμένως. Φιάλες διαλυμάτων να σφραγίζονται αεροστεγώς.
* Η θερμοκρασία του θαλάμου των ψυγείων να ελέγχεται με θερμόμετρο που υπάρχει μόνιμα στο θάλαμο.
* Στα ψυγεία δεν πρέπει να τοποθετούνται τρόφιμα και νερό για κατανάλωση.
* Τα ψυγεία πρέπει να διατηρούνται καθαρά και σε τακτά χρονικά διαστήματα να καθαρίζονται με απορρυπαντικό.
* Δεν πρέπει να γίνεται χρήση χλωρίου στον καθαρισμό των ψυγείων.
* Δεν πρέπει τα διάφορα όργανα και συσκευές να καθαρίζονται με χλώριο αλλά με διάλυμα ΕΤΗ 70%.
* Ο εξειδικευμένος εργαστηριακός εξοπλισμός να χρησιμοποιείται μόνο από εκπαιδευμένο προσωπικό που θα ακολουθεί τις οδηγίες του κατασκευαστή.
* **Πρώτες βοήθειες:** Σε περιπτώσεις μικροτραυματισμών υπάρχει φαρμακείο στην αίθουσα.
* **Ιατρική βοήθεια παρέχεται από** **Γενικό Νοσοκομείο Καρδίτσας** (**Τμήμα Επειγόντων περιστατικών). Τηλ. επικοινωνίας 2441351520 / ΕΚΑΒ Τηλ. επικοινωνίας 166.**
* **Σε περίπτωση πυρκαγιάς υπάρχει σύστημα πυρόσβεσης με νερό καθώς και πυροσβεστήρες ξηράς κόνεως στο διάδρομο κάθε ορόφου / ΠΥΡΟΣΒΕΣΤΙΚΗ Τηλ. επικοινωνίας 199.**

**Προσοχή!** **Ο χώρος του εργαστηρίου καθώς και τα μηχανήματα πρέπει να διατηρούνται καθαρά.**